મમ્મી.. મને હંમેશાથી એક બહેનની ઈચ્છા હતી.. ખેવનાબહેનમાં મને મારી બહેન મળી.. અને એમણે લાડ કરવામાં ને કરવામાં હું ભૂલી ગઈ કે મારે એક ભાભીની ફરજ પણ નિભાવવાની છે.. ધીમે ધીમે તેઓ મારા પર નિર્ભર થતા ગયા..અને હું તે સમયે આ જોઇને બહુ ખુશ થતી.. મને લાગતું કે તેમને મારી જરૂર છે.. તેઓ મને પ્રેમ કરે છે.. પરંતુ આ બધું તેમના માટે આ રીતે નુકશાનકારક બનશે તેવો મને અંદાજ નહોતો..!! અનસૂયાબહેન કઈ જવાબ આપ્યા વગર એમ જ બેસી રહ્યા.. "મમ્મી પ્લીઝ.. તમે ચિંતા નહિ કરો.. હું ખેવનાબહેનને પાછા સાસરે મોકલીશ અને એમની ભૂલ પણ સમજાવીશ.. મારી ભૂલ પણ સ્વીકારીશ.. બસ મને એક તક આપો..!! "સારું વહુ.. તમારા પર વિશ્ર્વાસ કરીને આ ઘર અને મારા બાળકોની જવાબદારી સોપી હતી.. તમે એ નિભાવી પણ બખુભી.. સહેજ ચૂક રહી ગઈ તેને સુધારવાનો હું તમને મોકો આપું છું.. જો તમે કઈ નહિ કરી શકો તો મારે રાધિકાબહેન સાથે વાત કરીને હાથ જોડીને એમની માફી માંગવી પડશે..!